ดนัย อุดมโชค

ร้อยตำรวจเอก ดนัย อุดมโชค  เป็นนักเทนนิสชาวไทย เกิดเมื่อวันที่ 11 สิงหาคม พ.ศ. 2524 ที่กรุงเทพมหานคร 
อันดับโลกสูงสุดของดนัย อยู่ที่อันดับ 77 เมื่อวันที่ 29 มกราคม พ.ศ. 2550 หลังจากทำผลงานได้ดีในเทนนิสออสเตรเลียนโอเพน ประจำปี 2007  เอาชนะฮวน คาร์ลอส เฟอร์เรโร อดีตมืออันดับ 1 ของโลก 7-6, 7-5, 4-6, 6-1 ผ่านเข้ารอบสามของรายการ

 ประวัติ 
ดนัยเป็นบุตรของ นายวุฒิพันธ์ และนางกาญจนา อุดมโชค จบชั้นประถมศึกษาปีที่ 6 จากโรงเรียนสวนเด็ก จบชั้นมัธยมศึกษาตอนต้น จากโรงเรียนทิวไผ่งาม จบชั้นมัธยมศึกษาตอนปลาย จากการศึกษานอกโรงเรียน (กศน.) และสำเร็จการศึกษาปริญญาตรี จาก คณะนิติศาสตร์ มหาวิทยาลัยกรุงเทพ

ดนัยเริ่มเล่นเทนนิสเมื่ออายุ 8 ปี ขณะกำลังศึกษาชั้น ม.2 เนื่องจากมีอาการหอบหืดเป็นโรคประจำตัว และแพทย์แนะนำให้ออกกำลังกาย รวมถึงครอบครัวก็เล่นเทนนิสอยู่แล้ว โดยมีอาจารย์มานิตย์ รัตนมงคลกุล เป็นผู้ฝึกสอนคนแรก และ อาจารย์ชัยวัฒน์ คงกิจภากรณ์ เป็นผู้ฝึกสอนคนต่อมา เขาเริ่มเล่นเทนนิสอาชีพเมื่อ พ.ศ. 2540 โดยลงแข่งขันรายการเดวิส คัพ 1997 ที่ประเทศฟิลิปปินส์ เป็นรายการแรก ได้เข้าถึงรอบชิงชนะเลิศ แต่แพ้นักเทนนิสจากปากีสถาน

ดนัยมีผลงานดีเด่นในรายการแกรนด์สแลมรายการวิมเบิลดัน 2005 เมื่อวันที่ 21 มิถุนายน พ.ศ. 2548  ชนะสเตฟาน คูเบ็ค มือวางอันดับ 78 ของโลก 5-7, 6-4, 4-6, 6-3, 8-6 เข้ารอบสองเป็นครั้งแรก และในการแข่งขันเทนนิสออสเตรเลียนโอเพน ประจำปี 2006 ดนัยทำผลงานได้ค่อนข้างดี โดยในรอบแรกชนะ เดวิด นัลบันเดียน มืออันดับ 3 ของโลก หลังจากถูกนำไป 2-0 ในสองเซตแรก แต่สามารถกลับมาชนะในเซตที่ 3-4 แต่แพ้ในเซตที่ 5 ด้วยคะแนน 2-6, 2-6, 6-1, 7-6 (4), 1-6

ดนัยลงแข่งขันเอเชียนเกมส์ 2006 ที่เมืองโดฮา ประเทศกาตาร์ ระหว่างวันที่ 1 ถึง 15 ธันวาคม พ.ศ. 2549 ได้รับเหรียญทองประเภทชายเดี่ยว โดยเอาชนะลี ฮุง-เตก มือวางอันดับหนึ่งของรายการ และมืออันดับหนึ่งของเอเชีย 7-5, 6-3 ในรอบชิงชนะเลิศ ส่งผลให้ได้รับรางวัลนักกีฬาสมัครเล่นชายดีเด่น เนื่องในวันนักกีฬาแห่งชาติ ได้รับถ้วยรางวัลพระราชทานของพระบาทสมเด็จพระเจ้าอยู่หัว เมื่อวันที่ 16 ธันวาคม พ.ศ. 2549 นอกจากนี้ดนัยยังได้รับเกียรติเชิญธงชาติไทยในพิธีเปิดการแข่งขันเอเชียนเกมส์ 2010 ณ นครกว่างโจว ประเทศจีนอีกด้วย

ดนัยมีผู้ฝึกสอน คือ แจน สโตเซ็ก ชาวสาธารณรัฐเช็ก มีเพื่อนสนิท คือ ลู เยน-ชุน (Yen-Hsun Lu) นักเทนนิสชาวไต้หวัน ทั้งคู่ ฝึกซ้อมด้วยกัน และลงแข่งขันประเภทคู่ด้วยกัน

ดนัยประกาศยุติการเล่นเทนนิสไปในกลางเดือนกรกฎาคม พ.ศ. 2558 โดยประกาศผ่านเฟซบุ๊กส่วนตัวระหว่างที่พาทีมเทนนิสเยาวชนลงแข่งขันที่ประเทศเวียดนาม เพราะถึงจุดอิ่มตัว โดยจะหันไปเป็นผู้ฝึกสอนแทน

 สถิติ 
 ประเภทเดี่ยว 
 เอทีพี 
 ไอทีเอฟ ชาลเลนเจอร์ (6) 
 ชนะเลิศ (6) 
 ลำดับ  วันที่  รายการ  สนาม  รางวัล  คู่...  คะแนน1.  6 ต.ค.46  ดาร์วาด อินเดีย  ฮาร์ด  $   Yeu-Tzuoo Wang 7-6 (5), 6-1   2.  23 พ.ค.48  ปูซาน เกาหลีใต้  ฮาร์ด  $50K   Paul Goldstein 7-6 (6), 6-1  3.  25 มิ.ย.48  แกรนบีย์ แคนาดา  ฮาร์ด  $50K   Gregory Carraz  7-6 (6), 2-6, 7-6 (2) 4.  14 พ.ย.48  แชมเปญ อิลลินอยส์ สหรัฐ  ฮาร์ด  $50K   Justin Gimelstob 7-5, 6-2 5.  17 เม.ย.49   Chikmagalur อินเดีย  ฮาร์ด  $25K   Toshihide Matsui  7-5, 6-4 6.  15 พ.ค.49   เฟอร์กานา อุซเบกิสถาน  ฮาร์ด  $25K   Alexander Peya 6-0, 6-2 7.  12 พ.ย.49   ปูซาน เกาหลีใต้  ฮาร์ด  $75K   Paul Goldstein 6-2, 6-0 

 รองชนะเลิศ (6) 
ลำดับวันที่รายการสนามรางวัลผู้ชนะเลิศคะแนน1.  28 เม.ย.46  นิวเดลี อินเดีย  ฮาร์ด  $   Ivo Heuberger 2-6, 3-6  2.  28 มิ.ย.46  เบโล ฮอริซอนเต บราซิล  ฮาร์ด  $   Julio Peralta 6-7 (6), 6-1, 1-6  3.  9 ส.ค.47  บิงแฮมป์ตัน นิวยอร์ก สหรัฐ  ฮาร์ด  $50K   Noam Okun  3-6, 6-4, 1-6 4.  16 พ.ค.48  เฟอร์กานา อุซเบกิสถาน  ฮาร์ด   $25K   Yen-Hsun Lu 1-6, 6-7 (3) 5.  21 พ.ย.48   ซันเดอร์แลนด์ อังกฤษ  ฮาร์ด  $25K   Alex Bogdanovic  6-7 (4), 5-76.  29 พ.ค.49   ปูซาน เกาหลีใต้  ฮาร์ด  $50K   Lee Hyung-Taik 3-6, 2-6

 ประเภทคู่ 
 ไอทีเอฟ ชาลเลนเจอร์ 
 ชนะเลิศ (2) 
ลำดับวันที่รายการสนามรางวัลจับคู่กับคู่แข่งคะแนน1.  25 พ.ย.45  โยโกฮามา ญี่ปุ่น  พรม  $   Yen-Hsun Lu    Ivo Karlovic   Mark Nielsen 7-6 (5), 6-3 2.  25 พ.ค.46  แกรนบีย์ แคนาดา  ฮาร์ด  $   Yen-Hsun Lu  Josh Goffi   Ryan Sachire 6-7 (4), 6-4, 7-6  

 รองชนะเลิศ 
ลำดับวันที่รายการสนามรางวัลจับคู่กับผู้ชนะเลิศคะแนน1.  22 ก.ค.45  บราซิล  ฮาร์ด  $   Yen-Hsun Lu  Alejandro Hernandez   Daniel Melo W/O 2.  19 เม.ย.47  เม็กซิโกซิตี เม็กซิโก  ฮาร์ด  $   Yen-Hsun Lu  Nathan Healy   Tuomas Ketola 5-7, 6-7 (6) 3.  8 พ.ย.47  แนชวิลล์ เทนเนสซี สหรัฐ  ฮาร์ด  $   Cecil Mamiit  Jason Marshall   Travis Parrott 3-6, 4-6 4.  16 พ.ค.48  เฟอร์กานา อุซเบกิสถาน  ฮาร์ด  $   Yen-Hsun Lu  Murad Inoyatov   Denis Istomin 1-6, 3-6 5.  17 เม.ย.49  Chikmagalur อินเดีย  ฮาร์ด  $25K   Yen-Hsun Lu  สนฉัตร รติวัฒน์   สรรค์ชัย รติวัฒน์  3-6, 2-6 6.  30 ต.ค.49  โซล เกาหลีใต้  ฮาร์ด  $   Florin Mergea  Alexander Peya   Bjorn Phau 4-6, 2-6 

 สรุปผลงาน 
 รายการการแข่งขัน  2550 2549 2548  2547  2546  2545  2544  2543  2542  2541  2540  รวมออสเตรเลียนโอเพน รอบ3  QLF/ รอบ1  Q1 Q2 Q1 Q1 Q1 Q2 - - - เฟรนช์โอเพน รอบ1 - - Q1 Q1 Q1 - - - - - วิมเบิลดัน รอบ2 รอบ1 QLF/ รอบ2 Q3 Q1 - - - - - -  ยูเอสโอเพน รอบ1 Q1  Q3 QLF/ รอบ1 Q2 Q3 Q1 Q2 - - -  รวม ชนะ-แพ้9-19 9-12-------- - 29-32 อันดับโลกเมื่อสิ้นปี155  102121204162211283268292590 1288  

 เครื่องราชอิสริยาภรณ์ 
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ เนื่องในโอกาสพระราชพิธีเฉลิมพระชนมพรรษา ประจำปี ๒๕๕๒ . เล่ม ๑๒๖ ตอนที่ ๑๗ ข หน้า ๒๗. 5 ธันวาคม 2552.
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓ . เล่ม ๑๓๘ ตอนพิเศษ ๓ ข หน้า ๑๐๔. 1 พฤษภาคม 2563.

 อ้างอิง 





 แหล่งข้อมูลอื่น 
 ภาพวิดีโอ จากยูทูบ

หมวดหมู่:นักเทนนิสชาวไทย
หมวดหมู่:นักกีฬาชาวไทย
หมวดหมู่:นักกีฬาจากกรุงเทพมหานคร
หมวดหมู่:นักกีฬาไทยที่ได้เหรียญทองเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ตำรวจชาวไทย
หมวดหมู่:บุคคลจาก กศน.
หมวดหมู่:บุคคลจากคณะนิติศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ต.ภ.